Seguridade na casa durante o verán: Os cacos non pechan por vacacións [Páx. 1 de 3] | Revista | EROSKI CONSUMER
Seguros de cancelación Perda de equipaxe Viaxes longas en avión Particularidades doutros países Evitar contratempos nas vacacións CONSULTORIO LEGAL Unha pensión compensatoria non pagada pon en risco a futura pensión non-contributiva A axencia non devolve o importe dunha viaxe frustrada por un accidente SENTENZAS A venda en rebaixas sen cumprir requisitos legais ten castigo Unha nai sofre unha gastroenterite pola neglixencia dun restaurante O ficheiro de morosos equivócase de persoa Os datos, informacións, interpretacións e cualificacións que aparecen nesta información corresponden exclusivamente ao momento en que se realizaron e teñen, xa que logo, unha vixencia limitada. Seguridade na casa durante o verán: Os cacos non pechan por vacacións
O 40% dos roubos nos fogares prodúcense no verán polo que convén tomar as debidas precaucións para gozar dun descanso sen sobresaltos
Chega o verán e mentres uns descansan outros aproveitan para facer o seu particular agosto. Os delincuentes non veranean. Ou non o fan entre xullo e setembro. En España, os roubos representan máis do 84% dos crimes e delitos rexistrados pola policía. Só no ámbito da vivenda, estímase que cada minuto se rouba unha casa. Segundo o último informe elaborado por Unespa, a patronal das empresas de seguros, en 2004 foron desvalixados 425.000 fogares do noso país, o 40% deles durante o verán, tal e como salienta o último informe do Observatorio da Seguridade, Assa Abloy. As comunidades autónomas onde máis roubos se producen están situadas no arco mediterráneo e son principalmente Andalucía, Cataluña e, a certa distancia, Valencia, onde se rexistra practicamente a metade dos asaltos anuais a fogares, uns 200.000. Polo que respecta a cidades, Madrid e Barcelona concentran o 25% dos ataques á vivenda. Menos roubos ca a media europea O estudo anual sobre a Seguridade nos Fogares Españois 2005, de TNS Demoscopia, conclúe que o 16,4% dos fogares españois, aproximadamente un de cada seis, sufriu nalgún momento un roubo ou un intento de roubo. A pesar destes datos, en materia de roubos nos fogares, España atópase por debaixo da media europea, que alcanza a un 18% da poboación, mentres que no noso país non chega ao 15%. Unha enquisa paneuropea realizada en 2004 por Security Point, plataforma europea da seguridade, á que pertence o Observatorio da Seguridade español, desvela que os países cun maior índice de roubos son o Reino Unido, cun 28%, e Holanda e Suecia, cun 22% de fogares que sufriron un roubo ou intento de roubo. Violencia gratuíta Nos últimos tempos vivimos nun crecente clima de inseguridade do que se fan eco as enquisas. Na realizada o ano pasado polo Observatorio da Seguridade, un 60% dos fogares españois afirmaba sentirse inseguro. En 2003 eran o 51%, case un 10% menos. En opinión dos expertos, niso influíu sobre todo a irrupción no noso país de mafias estranxeiras, especializadas en atracar vivendas, sen escrúpulos e habituais da violencia gratuíta. Segundo detectaron as forzas de seguridade, en España operan máis de medio milleiro de bandas organizadas, moitas delas dedicadas ao roubo a grande escala de chalés e vivendas de luxo. A Garda Civil calcula que hai medio milleiro destes grupos con presenza en España. Bandas, de entre cinco ou seis persoas, de Europa do leste e colombianos fundamentalmente, altamente cualificados, con formación militar, expertos no manexo de armas, con altas doses de agresividade e, moitos deles, con experiencia coma excombatentes. Dada esta situación, ante un roubo na casa, os enquisados polo Observatorio da Seguridade aseguran que lles preocupa máis que os ladróns os agridan, e atopárense con eles, ca os posibles estragos ou a perda de obxectos con valor sentimental. Así as cousas, a instalación de alarmas e sistemas electrónicos de seguridade converteuse nun lucrativo negocio que desde 2000 crece a un ritmo do 30% anual. En 2004 o sector facturou 615 millóns de euros só neses conceptos. Máis da metade dos españois, o 55,3%, ten unha porta blindada ou acoirazada; e o 15,7%, alarmas. Paginación
Ir á seguinte páxina: Alarmas, protección electrónica >>
[Páx. 1] Os cacos non pechan por vacacións
[Páx. 2] Alarmas, protección electrónica
[Páx. 3] Portas e ventás